1. **Osobitná časť**

**K čl. I**

Navrhuje sa doplnenie, ktoré umožní, rovnako ako v prípade špecializovaného programu v akreditovanom centre, ktorého účelom je výlučne vykonávanie špecializovaného programu a ktorého celkový počet miest nie je vyšší ako 20 miest, aj v prípade miest v špecializovanej samostatnej skupine pre deti s duševnou poruchou a v špecializovanej samostatnej skupine pre deti, ktorým je potrebné vzhľadom na ich zdravotný stav poskytovať osobitnú starostlivosť, zvýšiť maximálnu zákonom určenú sumu finančného príspevku o 40 %.

Na rozdiel od špecializovaného programu sa v prípade financovania miest vo vyššie uvedených špecializovaných samostatných skupinách nenavrhuje podmienka splnenia maximálnej kapacity, resp. monotematického zamerania centra. Povaha a zákonné pravidlá fungovania špecializovaných samostatných skupín sú sami o sebe dostatočne prísne nastavené. Je tiež potrebné zdôrazniť, že skutočná výška finančného príspevku bude i naďalej zodpovedať skutočne preukázaným výdavkom na miesto (pri zachovaní maximálnej výšky príspevku).

**K čl. II**

Navrhuje sa účinnosť 1. júla 2024 tak, aby bolo možné už v priebehu aktuálneho rozpočtového roka zareagovať na situáciu v akreditovaných centrách zvýšením finančného príspevku na miesto (samozrejme v roku 2024 pomerným zvýšením, ktoré bude zodpovedať dátumu účinnosti novely zákona).